
Narvas Kreenholmi tänav 25 hoones asuvate ruumide 
tasuta kasutusse andmine (Narva Kunstikool)
1. ASJAOLUD JA MENETLUSE KÄIK

Narva Linnavalitsuse Arhitektuuri- ja Linnaplaneerimise Ametile saabus Narva Linnavalitsuse Kultuuriosakonna juhtkonnalt avaldus, milles palutakse anda Narva Kunstikoolile määramata ajaks tasuta kasutusse Narvas Kreenholmi tänav 25 hoones poolkeldrikorrusel asuvad ruumid nr 7, 8, 46-53, 53a üldpindalaga 252,8 m2, esimesel korrusel asuvad ruumid nr 58, 68, 72-83 üldpindalaga 593,7 m2 ja teisel korrusel asuvad ruumid nr 98-107 üldpindalaga 485,7 m2 Narva Kunstikooli töö korraldamiseks.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 29.01.2009 määrusega nr 2) (edaspidi ka Kord) punkti 51.1.2) alusel võtab otsustuse kinnisasja kasutusse andmisel koos selle oluliste osadega ja päraldistega vastu linnavalitsus – kasutusse andmisel tähtajaks kuni 25 (kakskümmend viis) aastat või määramatuks ajaks. 

Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 
Korra punktide 46, 46.4, 7.2.1 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse struktuuriüksustele, ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. 

Vastavalt Korra punktides 7.2 ja 7.2.1 sätestatule võib linnavara linnavalitsuse struktuuriüksustele määramata ajaks tasuta kasutusse anda linnavalitsuse korraldusega.
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Kreenholmi tänav 25 hoone bilansiline valdaja.

2. ÕIGUSLIKUD ALUSED 
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktide 7.2 ja 7.2.1 alusel võib linnavara linnavalitsuse struktuuriüksustele määramata ajaks tasuta kasutusse anda linnavalitsuse korraldusega.

3. OTSUS

3.1. Anda Narva Kunstikoolile (registrikood 75026684) avalikku enampakkumist korraldamata määramata ajaks tasuta kasutusse Narvas Kreenholmi tänav 25 hoones poolkeldrikorrusel asuvad ruumid nr 7, 8, 46-53, 53a üldpindalaga 252,8 m2, esimesel korrusel asuvad ruumid nr 58, 68, 72-83 üldpindalaga 593,7 m2 ja teisel korrusel asuvad ruumid nr 98-107 üldpindalaga 485,7 m2 Narva Kunstikooli töö korraldamiseks.
3.2. Narva Linnavalitsuse Arhitektuuri- ja Linnaplaneerimise Ametil sõlmida Narva Kunstikooliga punktis 3.1 nimetatud ruumide tasuta kasutamise leping.
4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks Narva Kunstikoolile.
4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

